Publication: Magyar Közlöny
Issue: MK-2002-166 (Year: 2002, Number: 166)
Era: 1990-2004
Section: végrehajtásáról szóló 180/2002. (VIII. 23.) Korm. rendelet
Paragraph Index: 2010

b) az a) pont alá nem tartozó közüzemi fogyasztók esetén az elosztó és a közüzemi szolgáltató közötti megállapodásban — a villamosenergia-ellátási szabályzatokkal összhangban — rögzített a havonkénti fogyasztói rész-, illetve végszámlákban szereplõ mennyiség képezi. 2.2. Az általános átviteli díj szerint fizetendõ díjösszeget a 2.1. pontban meghatározott villamos energia mennyiség (kWh) és az 1. számú melléklet „II. Átviteli díj” pontban szereplõ megfelelõ díjtétel összeszorzásával kell megállapítani. 2.3. Az átviteli meddõ energia díj 2.3.1. A meddõ villamos energia elszámolását a hálózathasználó által az átviteli hálózatból vételezett (induktív), illetve betáplált (kapacitív) meddõ villamos energia elszámolására kell alkalmazni az átviteli hálózathoz való csatlakozás esetén. 2.3.2. A kompenzálás indokolt mértékérõl a szerzõdõ felek közösen állapodnak meg. 2.3.3. A meddõ villamos energiát — egyéb jogszabályi elõírás vagy külön megállapodás hiányában — a mért mennyiségek alapján kell elszámolni. 2.3.4. Az elszámolási idõszakban vételezett hatásos villamos energia 40%-át meg nem haladó induktív meddõ energia díjmentes. 2.3.5. Az átviteli engedélyes a kapacitív meddõ energia és az 2.3.4. pontban meghatározott mértéket meghaladó induktív meddõ energia után az 1. számú melléklet „II. Átviteli díj” pontban elõírt átviteli meddõ energia díj megfizetését kérheti.

Source: https://magyarkozlony.hu/hivatalos-lapok/c9e306748d4d7a093e6d2488c3e090b0e43b0d65/dokumentumok/6e6779201a54b249becee377b75b90edd38f5c22/letoltes